《和友人新阳韵》
宋代·卫宗武

生机天地宁终藏，剥极复反开新阳。
阳明渐进阴浊散，辉光万象熏佳祥。
不必晷验度合表，不必风问来何方。
朝廷有道雨暘若，满家五谷歌穰穰。
占年梅映腊雪瑞，回暖柳拂春昼长。
愿君多送锦绣句，为我一洗冰炭肠。
阳春一曲和盖寡，愧我芜陋匪报章。
独思愁叹接田里，安得击壤衢游康。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。